Ó

Ó og ó (O med akutt aksent) er en bokstav som brukes på flere språk. Noen språk har denne bokstaven som egen bokstav, mens andre språk klassifiserer den som en annen utgave av bokstaven o. 

På færøysk er den den 18. bokstaven i alfabetet og representerer lyden /œ/ eller /ɔuː/. På islandsk er den den 19. bokstaven og har verdien /oṷ/. Den er den 21. bokstaven i det polske alfabetet, med verdien /u/. Ó er den 24. bokstaven i det tsjekkiske, den 25. i det ungarske og den 28. bokstaven i det slovakiske alfabetet, i alle tre tilfellene representerer den lyden [o:]. Den er den 23. bokstaven i det kasjubiske alfabetet, med verdien [o]. 

På spansk og irsk indekerer akutt aksent trykksterk stavelse, mens den på vietnamesisk og i det kinesiske pinyin-systemet representerer den stigende tone. 

I Unicode kodes bokstaven som U+00D3 (Ó) og U+00F3 (ó).

O 02